pythainlp/thai-wiki-dataset-v4 huggingface dataset:
แคร์รอตแผ่น

แคร์รอตแผ่น คือแคร์รอตที่นำไปทอด หรือทำให้แห้ง ผู้ผลิตแคร์รอตบางรายอาจเรียกแคร์รอตหั่นเป็นแผ่นบรรจุถุงว่าแคร์รอตแผ่น มักเรียกแคร์รอตแผ่นที่นำไปทอดว่าแคร์รอตฟรายส์ โดยเฉพาะอย่างยิ่งเมื่อแผ่นแคร์รอตเป็นรูปเฟรนช์ฟรายส์ แคร์รอตแผ่นทอดกรอบมีปริมาณน้ำมัน 35–40%
แคร์รอตแผ่นถือเป็นทางเลือกเพื่อสุขภาพหนึ่งสำหรับมันฝรั่งแผ่น เนื่องจากอาหารทั้งสองมีลักษณะและการบริโภคที่คล้ายคลึงกัน
แคร์รอตแผ่นอาจกลายมาเป็นอาหารที่มีความสำคัญอย่างมากในประเทศกำลังพัฒนาบางประเทศ นักวิทยาศาสตร์จากมหาวิทยาลัยเนบราสกา อะห์มัด สุลัยมานและจูดี ดริสเกลล์ได้ศึกษาค้นคว้าแคร์รอตแผ่นสูตรต่าง ๆ ด้วยเชื่อว่าแคร์รอตแผ่นอาจช่วยต่อสู้กับปัญหาการขาดวิตามินในเด็กที่เติบโตมาในสภาวะแวดล้อมยากแค้นได้
9,999,999 เทียร์ส

9,999,999 เทียร์ส  เป็นซิงเกิลฮิตในปี 1976 ของดิกกี ลี เพลงนี้แต่งและบันทึกเสียงโดยแรซซี เบลีย์ ศิลปินเพลงคันทรีชาวอเมริกันเป็นคนแรก เดิมเพลงนี้มีชื่อว่า "9,999,999 เยียร์ส" วางจำหน่ายเป็นซิงเกิลเดี่ยวในปี 1966 แต่ไม่ประสบความสำเร็จจนติดชาร์ตเพลง
การนำไปร้องใหม่.
ดิกกี ลี คัฟเวอร์เพลง "9,999,999 เทียร์ส" ในปี 1976 เป็นซิงเกิลที่ 3 และซิงเกิลสุดท้ายจากอัลบั้ม Angels, Roses and Rain ที่วางแผงในเดือนพฤศจิกายน เพลงนี้ติดชาร์ตอันดับ 3 ของ Billboard Hot Country Singles และชาร์ต RPM Country Tracks ของแคนาดา นอกจากนี้ยังได้รับความนิยมบนชาร์ตเพลงป็อปของทั้ง 2 ประเทศ
นอกจากนี้ ยังมีการนำทำนองเพลงดังกล่าวไปใช้ในเพลง "เก้าล้านหยดน้ำตา" ขับร้องโดย ดอน สอนระเบียบ
เก้าล้านหยดน้ำตา.
ในประเทศไทย ครูเพลงชื่อดังอย่างครูจงรัก จันทร์คณา ได้นำทำนองเพลงนี้มาใส่เนื้อไทยใช้ชื่อว่า เก้าล้านหยดน้ำตา และให้ดอน สอนระเบียบเป็นผู้ขับร้อง จัดจำหน่ายโดยห้างแผ่นเสียงเมโทร ปรากฏว่าประสบความสำเร็จถึงขั้นที่ วรชัย ธรรมสังคีติ เจ้าของห้างแผ่นเสียงเมโทรได้ต่อยอดโดยนำไปสร้างเป็นภาพยนตร์ชื่อเดียวกันก็ประสบความสำเร็จทำรายได้หลักล้านบาทเมื่อปี 2520
ภาพยนตร์ "เก้าล้านหยดน้ำตา" เข้าฉายครั้งแรกเมื่อวันที่ 18 พฤศจิกายน พ.ศ. 2520 ที่โรงภาพยนตร์เพชรรามา ย่านประตูน้ำ กำกับโดย สายยนต์ ศรีสวัสดิ์ นำแสดงโดย สรพงศ์ ชาตรี, เนาวรัตน์ ยุกตะนันท์, เศรษฐา ศิระฉายา และดอน สอนระเบียบ ร่วมด้วย เดือนเต็ม สาลิตุล, ดวงชีวัน โกมลเสน และบัดดี้ จาติกรัตน์
วันแห่งความหลากหลายทางวัฒนธรรมโลกเพื่อการพัฒนาและแลกเปลี่ยนความคิดเห็น

วันแห่งความหลากหลายทางวัฒนธรรมโลกเพื่อการพัฒนาและแลกเปลี่ยนความคิดเห็น  เรียกอย่างย่อคือ "วันวัฒนธรรมสากล" หรือ World Day for Cultural Diversity โดยองค์การการศึกษา วิทยาศาสตร์ และวัฒนธรรมแห่งสหประชาชาติ หรือ UNESCO ได้กำหนดให้วันที่ 21 พฤษภาคม ของทุกปี เป็นวันวัฒนธรรมสากล เพื่อให้ทุกคนได้เห็นความสำคัญของความหลากหลายทางวัฒนธรรม หรือการสื่อสาร และเรียนรู้ที่จะอยู่ร่วมกันได้โดยปราศจากความขัดแย้ง
ริกะ นากาอิ

ริกะ นากาอิ (; โรมาจิ: "Nakai Rika)", เกิดเมื่อวันที่ 23 สิงหาคม พ.ศ. 2540) ที่เมืองโทยามะ, จังหวัดโทยามะ, ญี่ปุ่น เป็นนักร้องและนักแสดงหญิงชาวญี่ปุ่น เธอเป็นอดีตสมาชิกรุ่นที่ 1 ของเอ็นจีทีโฟร์ตีเอต
ชีวิตและอาชีพการงาน.
นากาอิ เติบโตขึ้นมาในโทยามะ มีแรงบันดาลใจที่จะมีชื่อเสียงตั้งแต่เธออยู่ชั้นประถมศึกษา ด้วยอิทธิพลจาก เอเคบีโฟร์ตีเอต ตอนที่เธอยังเด็ก เธอได้เข้าและผ่านการออดิชั่น เอ็นจีทีโฟร์ตีเอต สำหรับสมาชิกรุ่นที่ 1 ในปี พ.ศ. 2558 ในช่วงชั้นมัธยมศึกษาปีที่ 3
ในปี พ.ศ. 2559 เธอถูกจัดให้อยู่ในทีม NIII พร้อมด้วยสมาชิกอีก 15 คน และแสดงในงานเปิดตัว เอ็นจีทีโฟร์ตีเอต อย่างยิ่งใหญ่ ในปี พ.ศ. 2560 เธอเซ็นสัญญากับ Ohta Production จากเอเจนซี่เดิมของเธอบริษัท AKS และได้ออกรายการโทรทัศน์ต่าง ๆ ตามมา แม้กระทั่งการแสดงคอนเสิร์ตเดี่ยววันเดียวในปี พ.ศ. 2561 อีกด้วย
เธอสำเร็จการศึกษาจาก เอ็นจีทีโฟร์ตีเอต เมื่อวันที่ 31 สิงหาคม พ.ศ. 2566
เมื่อวันที่ 31 มีนาคม พ.ศ. 2567 เธอประกาศแต่งงานกับคนที่ไม่ใช่คนดัง
บารีโกต

บารีโกต  เป็นเมืองในบริเวณตอนกลางของแม่น้ำสวาตในแคว้นไคเบอร์ปัคตูนควา ประเทศปากีสถาน ตั้งอยู่ห่างจากมีนโกรากับบุตการาสถูปประมาณ และเป็นเมืองทางเข้าหุบเขาสวาตตอนกลางที่มีประชากรประมาณ 25,000 คน
บารีโกตเป็นที่ตั้งของป้อมปราการโบราณที่อะเล็กซานเดอร์มหาราชเข้ายึดได้ โดยซากยุคทองแดงมีอายุถึง ป. 1700 ปีก่อน ค.ศ. และเมืองสมัยประวัติศาสตร์ตอนต้นสืบถึง ป. 600 ปีก่อน ค.ศ. 
คณะโบราณคดีอิตาลี (Italian Archaeological Mission, ภายหลังเปลี่ยนชื่อเป็น ISMEO) ก่อตั้งโดยจูเซปเป ตุตชี ขุดค้นซากเมืองโบราณ "Bazira" ใต้บารีโกตตั้งแต่ ค.ศ. 1984
แอโรลอจิก

แอโรลอจิก เกเอ็มเบฮา  เป็นสายการบินขนส่งสินค้าสัญชาติเยอรมัน ที่มีสำนักงานใหญ่ในชก็อยดิทซ์ แอโรลอจิกเป็นกิจการร่วมค้าระหว่างดีเอชแอลกับลุฟท์ฮันซ่าคาร์โก ซึ่งให้บริการเที่ยวบินขนส่งสินค้าตามกำหนดการจากฐานการบินอยู่ที่ท่าอากาศยานไลพ์ซิช/ฮัลเลอและท่าอากาศยานแฟรงก์เฟิร์ต
ประวัติ.
แอโรลอจิกก่อตั้งขึ้นโดยดีเอชแอลเอกซ์เพรสและลุฟท์ฮันซ่าคาร์โกเมื่อวันที่ 12 กันยายน ค.ศ. 2007 และเริ่มดำเนินงานเมื่อวันที่ 29 มิถุนายน ค.ศ. 2009 ตามหลังการรับมอบเครื่องบินลำแรกในวันที่ 12 พฤษภาคมของปีเดียวกัน ซึ่งเป็นโบอิง 777 เฟรตเตอร์ โดยเป็นสายการบินสัญชาติเยอรมันสายแรกที่ให้บริการรุ่นนี้
ฝูงบิน.
ณ เดือนมีนาคม ค.ศ. 2025 แอโรลอจิกมีเครื่องบินประจำการในฝูงบินดังนี้:
แอโรลอจิกมีอายุฝูงบินเฉลี่ย 9.3 ปี
แซนด์วิชกระเป๋า

แซนด์วิชกระเป๋า คือแซนด์วิชที่ทำจากขนมปังเพียงแผ่นเดียว โดยพับประกบหรือแหวกให้เป็นโพรง เช่น พีตา ซึ่งได้จากการนำแป้งไปอบในเตาหรือย่างบนกระทะจนสุกพอง แล้วยัดไส้เข้าไปในโพรง
เสบียงที่เก็บได้นานในอุณหภูมิปกติ.
กองทัพบกสหรัฐได้พัฒนาแซนด์วิชกระเป๋าที่เก็บได้นานในอุณหภูมิปกติเพื่อเป็นเสบียงสนาม (เฟิสต์สไตรก์แรชัน) สำหรับทหารที่จะเคลื่อนกำลังพล แซนด์วิชเหล่านี้ได้รับการออกแบบมาเพื่อยับยั้งการเติบโตของจุลินทรีย์โดยใช้เทคนิคต่าง ๆ ได้แก่ การควบคุมน้ำด้วยวิธีพิเศษ การเพิ่มความเป็นกรด (ผ่านการเลือกใช้ส่วนผสมที่มีกรดตามธรรมชาติ หรือผ่านการเติมกรดที่ใช้ในอาหาร) การห่อด้วยฟอยล์หลายชั้นเป็นพิเศษ และการใช้ซองดูดซับออกซิเจน
วัตถุทางกายภาพ

ในการใช้งานทั่วไปและกลศาสตร์ดั้งเดิม วัตถุทางกายภาพ หรือ รูปร่างทางกายภาพ (หรือเพียงแค่ วัตถุ หรือ รูปกาย) เป็นกลุ่มของสสารภายในขอบเขตที่ต่อเนื่องกันที่กำหนดไว้ในปริภูมิสามมิติ พื้นผิวขอบเขตจะต้องถูกกำหนดและระบุโดยคุณสมบัติของวัสดุ แม้ว่ามันอาจจะเปลี่ยนแปลงไปได้ตามกาลเวลาก็ตาม ขอบเขตมักจะเป็นพื้นผิวที่มองเห็นหรือจับต้องได้ของวัตถุ สสารในวัตถุถูกจำกัด (มากหรือน้อย) ให้เคลื่อนที่เป็นวัตถุเดียว ขอบเขตอาจเคลื่อนที่ไปในอวกาศโดยสัมพันธ์กับวัตถุอื่น ๆ ที่ไม่ได้ติดกันอยู่ (ผ่านการเลื่อนขนานและการหมุน) ขอบเขตของวัตถุอาจบิดเบี้ยวและเปลี่ยนแปลงไปตามกาลเวลาด้วยวิธีอื่น ๆ
นอกจากนี้ ในการใช้งานทั่วไป วัตถุไม่ได้ถูกจำกัดให้ประกอบด้วยกลุ่มของสสารกลุ่มเดียวกัน อะตอมหรือส่วนของวัตถุอาจเปลี่ยนแปลงไปตามกาลเวลา วัตถุมักจะถูกกำหนดโดยการแสดงขอบเขตที่ง่ายที่สุดซึ่งสอดคล้องกับการสังเกต อย่างไรก็ตาม กฎของฟิสิกส์มีผลโดยตรงกับวัตถุที่ประกอบด้วยสสารชนิดเดียวกันเท่านั้น
ในวิชาฟิสิกส์ วัตถุคือกลุ่มของสสารที่สามารถระบุเอกลักษณ์ได้ ซึ่งอาจถูกจำกัดโดยขอบเขตที่ระบุได้ และอาจเคลื่อนที่เป็นหน่วยโดยการเลื่อนขนาน หรือการหมุนในปริภูมิสามมิติ
แต่ละวัตถุมีเอกลักษณ์เฉพาะตัว เป็นอิสระจากคุณสมบัติอื่น ๆ วัตถุ 2 ชิ้น อาจเหมือนกันในทุกคุณสมบัติ ยกเว้นตำแหน่ง แต่ยังคงแยกแยะได้ ส่วนใหญ่ ขอบเขตของวัตถุทั้ง 2 จะไม่ทับซ้อนกัน ณ จุดใดเวลาหนึ่ง คุณสมบัติของเอกลักษณ์ทำให้สามารถนับจำนวนวัตถุได้
ตัวอย่างของแบบจำลองของร่างกายรวมถึงแต่ไม่จำกัดเพียงอนุภาค วัตถุขนาดเล็กหลายอันที่มีปฏิสัมพันธ์กัน (ฝุ่นละออง หรืออย่างอื่น) และสื่อส่งต่อเนื่อง
แนวคิดทั่วไปเกี่ยวกับวัตถุทางกายภาพรวมถึงการที่วัตถุเหล่านั้นมีการแผ่กว้างในโลกกายภาพ แม้ว่าจะมีทฤษฎีฟิสิกส์ควอนตัม และจักรวาลวิทยาที่มีอยู่ซึ่งอาจท้าทายสิ่งนี้ ในฟิสิกส์สมัยใหม่ คำว่า "การแผ่กว้าง" เป็นที่เข้าใจกันในแง่ปริภูมิ-เวลา กล่าวโดยคร่าว ๆ หมายความว่าในช่วงเวลาหนึ่ง ๆ ของร่างกายจะมีตำแหน่งใดตำแหน่งหนึ่งในอวกาศ (แม้ว่าจะไม่จำเป็นต้องเท่ากับจำนวนนามธรรมของจุดในอวกาศและเวลาก็ตาม) ร่างกายโดยรวมถือว่ามีคุณสมบัติในเชิงปริมาณ เช่น มวล โมเมนตัม ประจุไฟฟ้า ปริมาณอนุรักษ์อย่างอื่น และอาจเป็นปริมาณอย่างอื่นก็ได้
วัตถุที่ทราบองค์ประกอบและอธิบายไว้ในทฤษฎีฟิสิกส์ที่เพียงพอเป็นตัวอย่างของระบบกายภาพ
รีไลฟ์ (ภาพยนตร์)

รีไลฟ์ (เป็นภาพยนตร์ญี่ปุ่นแนว นิยายวิทยาศาสตร์ และ ดราม่า กำกับโดย ทาเคชิ ฟุรุซาวะ นำแสดงโดย ไทชิ นากางาวะ และอิงจากซีรีส์มังงะในชื่อเดียวกัน ที่เขียนและวาดโดย ยาโยอิโซ เผยแพร่ในญี่ปุ่นโดย Shochikuเมื่อวันที่ 15 เมษายน พ.ศ. 2560 เพลงประกอบภาพยนตร์เรื่องนี้คือ "Sakura" โดยโซโนโกะ อิโนะอุเอะ ภาพคัฟเวอร์ซิงเกิลของ เค็ตสึเมชิในปี พ.ศ. 2548
เรื่องย่อ.
ไคซากิ อาราตะ (ไทชิ นากางาวะ) อายุ 27 ปีและว่างงาน เขาลาออกจากงานเดิมหลังจากทำงานให้กับบริษัทได้ 3 เดือน อาราตะตัดสินใจเข้าร่วมในโครงการวิจัย เขากินยาที่ทำให้เขาดูอ่อนกว่าวัย และเขาต้องเข้าเรียนมัธยมปลายเป็นเวลาหนึ่งปี ที่นั่นเขาหลงรักนักเรียนมัธยมปลายหญิง ฮิชิโระ จิสึรุ (ยูนะ ไทระ)
อิสยาห์ 1

อิสยาห์ 1  เป็นบทแรกของหนังสืออิสยาห์ซึ่งเป็นหนึ่งในหนังสือผู้เผยพระวจนะในคัมภีร์ฮีบรู และอยู่ในพันธสัญญาเดิมในคัมภีร์ไบเบิลของศาสนาคริสต์ ใน "นิมิตเกี่ยวกับยูดาห์และเยรูซาเล็มที่อิสยาห์บุตรอามอสได้เห็น" นี้ ผู้เผยพระวจนะอิสยาห์ได้เรียกร้องให้ชนชาติอิสราเอลกลับใจ และทำนายถึงการทำลายพระวิหารแรกในการล้อมเยรูซาเล็ม บทที่ 1 ของหนังสืออิสยาห์ให้ความเบื้องต้นในประเด็นเรื่องบาป การพิพากษา และความหวังที่จะได้รับการฟื้นฟู ซึ่งเป็นโครงสร้างตลอดหนังสือทั้งเล่ม บทนี้สรุป (วรรค 31) ด้วย 'การอ้างอิงถึงการเผาไหม้ของผู้ที่วางใจในกำลังของตนเอง' ในไฟที่ไม่สามารถ 'ดับได้' (รากศัพท์ภาษาฮีบรู]: k-b-h) เป็นคำที่พบได้ไม่บ่อยซึ่งใช้ในวรรคสุดท้ายของหนังสือด้วย (ไฟที่เผาพวกเขาจะไม่ดับ') จึงเป็นการเชื่อมจุดเริ่มต้นและจุดสิ้นสุดของหนังสือทั้งเล่มเข้าด้วยกัน
ต้นฉบับ.
บทนี้เดิมเขียนด้วยภาษาฮีบรู บทแบ่งออกเป็น 31 วรรค 
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) 
ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี (ศตวรรษที่ 3 ก่อนคริสตกาลหรือหลังจากนั้น) ได้แก่: 
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) ฉบับซีนาย (Codex Sinaiticus; S; BHK: <math> \mathfrak{G}</math>S; ศตวรรษที่ 4) ฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5) และฉบับมาร์ชาล (Codex Marchalianus; Q; <math> \mathfrak{G}</math>Q; ศตวรรษที่ 6)
โครงสร้าง.
"พระคริสตธรรมคัมภีร์ ฉบับมาตรฐาน"แบ่งบทนี้ดังต่อไปนี้:
คำนำ (1:1).
วรรคนำของหนังสืออิสยาห์เทียบได้ใกล้เคียงกับคำเปิดนำของหนังสือเยเรมีย์ หนังสือโฮเชยา หนังสืออาโมส หนังสือมีคาห์ และหนังสือเศฟันยาห์
 "นิมิตเกี่ยวกับยูดาห์และเยรูซาเล็มที่อิสยาห์บุตรอามอสได้เห็นในรัชกาลของอุสซียาห์ โยธาม อาหัส และเฮเซคียาห์ บรรดากษัตริย์ของยูดาห์"
การเลือกตั้งนายกองค์การบริหารส่วนจังหวัดอ่างทอง พ.ศ. 2567

การเลือกตั้งนายกองค์การบริหารส่วนจังหวัดอ่างทอง พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 23 มิถุนายน พ.ศ. 2567
สืบเนื่องจากสุรเชษ นิ่มกุล ลาออกจากตำแหน่ง โดยให้เหตุผลถึงความเป็นห่วงเรื่องการบริหารจัดการน้ำในช่วงน้ำหลากปลายปี และการบริหารงบประมาณ ที่ติดขัดด้วยข้อบังคับตาม พรบ.การเลือกตั้งสมาชิกสภาท้องถิ่นหรือผู้บริหารท้องถิ่น โดยการลาออกของนายสุรเชษเกิดขึ้นในเวลาไล่เลี่ยกันกับ พลตำรวจโท คำรณวิทย์ ธูปกระจ่าง นายกอบจ.ปทุมธานี และ พลตำรวจเอก สมศักดิ์ จันทะพิงค์ นายก อบจ.นครสวรรค์
โดยผลการเลือกตั้งปรากฎว่า สุรเชษ นิ่มกุล ชนะการเลือกตั้งติดต่อกันเป็นสมัยที่ 4
ที่มาของการเลือกตั้ง.
 การเลือกตั้งนายก อบจ.อ่างทอง ในครั้งนี้เกิดขึ้นจากการลาออกจากตำแหน่งของนายสุรเชษ นิ่มกุล นายกองค์การบริหารส่วนจังหวัดอ่างทอง ที่ลาออกด้วยการให้เหตุผลถึงความเป็นห่วงพี่น้องประชาชน จากการติดพันปัญหาเรื่องงบประมาณในการบริหารจัดการน้ำในช่วงน้ำหลากปลายปี พร้อมกันกับนายกองค์การบริหารส่วนจังหวัดอีกสองคน คือ พล.ต.ท.คำรณวิทย์ ธูปกระจ่าง นายองค์การบริหารส่ววนจังหวัดปทุมธานี และพล.ต.อ.สมศักดิ์ จันทะพิงค์ นายกองค์การบริหารส่วนจังหวัดนครสวรรค์ โดยทางคณะกรรมการการเลือกตั้งจังหวัดอ่างทอง ได้เคาะวันเลือกตั้ง นายก อบจ.อ่างทอง ในวันที่ 23 มิถุนายน 2567
พื้นเพผู้สมัคร.
 สำหรับการสมัครเป็นผู้สมัครชิงนายก อบจ.อ่างทอง มีเพียงผู้สมัครคนเดียว คือ นายสุรเชษ นิ่มกุล หรือที่เป็นที่รู้จักในฐานะของ “กำนันตี๋” โดยในครั้งนี้เป็นการลงชิงชัยเป็นนายก อบจ.อ่างทอง สมัยที่ 4 ติดต่อกัน โดยลงชิงชัยในฐานะกลุ่มสำนึกรักบ้านเกิด ภายใต้แคมเปญนำการเลือกตั้ง “พูดแล้วทำ ทำแล้วดี” โดยลงพื้นที่เข้าหาชาวบ้านอย่างต่อเนื่อง พร้อมเครือข่ายกลุ่มอิทธิพลในพื้นที่จังหวัดอ่างทอง
ผลการเลือกตั้ง.
ผลการเลือกตั้งปรากฏว่า สุรเชษ นิ่มกุล ได้รับการดำรงตำแหน่งอีกสมัย
ที่ปรึกษามหัศจรรย์ พระเจ้าผู้ทรงมหิทธิฤทธิ์ พระบิดานิรันดร์ และองค์สันติราช

ที่ปรึกษามหัศจรรย์ พระเจ้าผู้ทรงมหิทธิฤทธิ์ พระบิดานิรันดร์ และองค์สันติราช เป็นคำแปลภาษาไทยของชื่อในภาษาฮีบรูว่า Pele-joez-el-gibbor-abi-ad-sar-shalom ("Peleʾ yōʿēṣ ʾēl gībbōr ʾáḇīʿaḏ śar-šālōm") เป็นชื่อหรือตำแหน่งในคำเผยพระวจนะซึ่งปรากฏในอิสยาห์ 9:5 ในคัมภีร์ฮีบรู หรือ ในคัมภีร์ไบเบิลของศาสนาคริสต์ เป็นชื่อหนึ่งในชุดชื่อในคำเผยพระวจนะที่พบในบทที่ 7, 8 และ 9 ของหนังสืออิสยาห์ ร่วมกับชื่ออิมมานูเอล และมาเฮร์-ชาลาล-หัช-บัส ในบทก่อนหน้า (อิสยาห์ 8:1–3) ซึ่งอ้างถึงการบุกยึดสะมาเรียและดามัสกัสโดยกษัตริย์ของอัสซีเรีย
การแปล.
ชื่อนี้ได้รับการแปลในฉบับวัลเกตภาษาละตินและคัมภีร์ไบเบิลฉบับภาษาอังกฤษส่วนใหญ่ รวมถึงคัมภีร์ไบเบิลฉบับภาษาไทย ชื่ออาจคงไว้โดยไม่ต้องแปล เช่นในฉบับสมาคมสิ่งพิมพ์ยิวแห่งอเมริกา (ค.ศ. 1917) แม้ว่าการไม่แปลเช่นนี้ได้ทำให้เกิดการถกเถียงในหมู่นักแปล และนำไปสู่การแปลเป็นภาษาอังกฤษในฉบับสมาคมสิ่งพิมพ์ยิวแห่งอเมริกาใหม่ (ค.ศ. 1985) ฉบับวัลเกตภาษาละตินเรียกชื่อนี้ว่า "Admirabilis consiliarius, Deus fortis, Pater futuri saeculi, Princeps pacis" (ฉบับ Douay-Rheims แปลว่า 'Wonderful, Counsellor, God the Mighty, the Father of the world to come, the Prince of Peace')
หาตบก

หาตบก  เป็นตำบล (ฆุม) ในอำเภอเวินไซทางตะวันออกเฉียงเหนือของกัมพูชา โดยแบ่งออกเป็น 3 หมู่บ้านและมีประชากร 978 คน ในการเลือกตั้งกรมปรึกษาฆุมสังกัด ค.ศ. 2007 ที่นั่ง 4 ที่ตกเป็นของพรรคประชาชนกัมพูชา และที่นั่งเดียวตกเป็นของสมาชิกพรรคฟุนซินเปก
One Toke Over the Line

One Toke Over the Line เป็นเพลงที่เขียนและบรรเลงโดยบริวเวอร์ แอนด์ ชิปลีย์ ดูโอโฟล์คร็อกชาวอเมริกัน เป็นเพลงจากอัลบั้ม Tarkio ในปี 1970 และถูกปล่อยเป็นซิงเกิลแรกของพวกเขาในช่วงต้นปี 1971
เบื้องหลัง.
ไมค์ บริวเวอร์ เล่าถึงที่มาของเพลงนี้ว่า "วันหนึ่งพวกเขากำลังมึนเมา ทอมพูดขึ้นว่า “ฉันเมามากเกินไปแล้วคืนนี้” ฉันชอบเสียงนั้นและฉันก็เขียนเพลงเกี่ยวกับมัน"
เพลงนี้ได้รับความนิยมอย่างมาก ในขณะที่วงทัวร์คอนเสิร์ตในฐานะวงเปิดให้กับเมลานี พวกเขาได้รับการปรบมือเรียกร้องให้เล่นต่อ แต่ไม่มีเพลงเหลือให้เล่น พวกเขาจึงจำเป็นต้องเล่นเพลงนี้อีกครั้ง ส่งผลให้เพลงนี้โด่งดังเป็นพลุแตก
ในบทสัมภาษณ์ปี 2012 บริวเวอร์ บอกว่า "หลังจากวงของเขาแสดงจบ ประธานบริษัทค่ายเพลงที่พวกเขาสังกัดอยู่ในตอนนั้นมาหาพวกเขาที่หลังเวทีและพูดว่า "โอ้ พวกแกต้องอัดเพลงนี้แล้วใส่ลงในอัลบั้มนะ" พวกเราเลยแบบว่า "จริงเหรอ? เอาสิ โอเค" พวกเราไม่ได้คิดอะไรกับเพลงนี้มากนัก พวกเราต้องบอกเลยรู้สึกว่าประหลาดใจที่พวกเขาเปิดตัวสิ่งนี้ และไม่เพียงแต่ประสบความสำเร็จอย่างล้นหลาม แต่ยังกลายเป็นประเด็นถกเถียงร้อนแรงอีกด้วย รัฐบาลเอาจริงเอาจังกับพวกเรา"
การนำไปร้องใหม่.
เกล ฟาร์เรลล์ และดิก เดล ได้นำเพลงนี้มาคัฟเวอร์ใหม่ในรายการ "เดอะ ลอว์เรนซ์ เวลค์ โชว์" เมื่อต้นปี 1971 โดยไม่เข้าใจความหมายที่สื่อถึงยาเสพติดของคำว่า "Toke"
ฟลอยด์ เครเมอร์ มือเปียโนและนักร้องเจ้าของรางวัลร็อกแอนด์โรลฮอลล์ออฟเฟม ผู้ร่วมงานกับเอลวิส เพรสลีย์เป็นเวลานาน บันทึกเสียงคัฟเวอร์เวอร์ชันบรรเลงของเพลงนี้ในปี 1971
ในประเทศไทย ครูเพลงชื่อดังอย่างครูสุรพล โทณะวณิก ได้นำทำนองเพลงนี้มาใส่เนื้อไทยตั้งชื่อว่า หนึ่งในดวงใจ แล้วให้วงดิอิมพอสซิเบิลบรรเลงจากเสียงร้องของเศรษฐา ศิระฉายานักร้องนำของวง เพื่อใช้เป็นเพลงประกอบภาพยนตร์เรื่องเจ้าลอย เมื่อปี 2515
ซะยะ

ซะยะ (#เปลี่ยนทาง , [zəjaʔ]; จาก) เป็นอาคารศาลารูปแบบพม่าที่พบในเกือบทุกหมู่บ้าน ใช้เป็นที่พักพิงสำหรับนักเดินทางเป็นหลัก ขณะเดียวกันก็เป็นสถานที่ชุมนุมทางศาสนา ตลอดจนเป็นที่พบปะของชาวบ้านเพื่อหารือเกี่ยวกับความต้องการและแผนงานของหมู่บ้าน พระภิกษุในศาสนาพุทธเถรวาทใช้ซะยะเป็นที่ประทับขณะปฏิบัติธรรมในวันพระ วัดในศาสนาพุทธอาจมีซะยะอย่างน้อยหนึ่งหลังอยู่ใกล้เคียง ผู้บริจาคส่วนใหญ่สร้างซะยะตามถนนสายหลัก โดยมีวัตถุประสงค์เพื่อให้นักเดินทางที่เหนื่อยล้าได้ดื่มน้ำและที่พักพิง การตั้งสำนักงานมิชชันนารีแห่งหนึ่งใน ค.ศ. 1818 โดยอโดนิรัม จัดสัน ก็มีการนำซะยะมาใช้ด้วยเช่นกัน
การบริจาคทั้งในรูปแบบเงินหรือแรงงานการก่อสร้าง การดำเนินการ หรือการตกแต่งซะยะนั้นถูกมองว่าเป็นทาน ดังนั้นโดยทั่วไปแล้วซะยะจึงถูกสร้างขึ้นให้มีลักษณะที่คงทน และมีราคาแพงกว่าบ้านส่วนตัวเป็นส่วนใหญ่ โดยปกติแล้วแรงงานจะจัดหาโดยคนในท้องถิ่น ในขณะที่การจัดหาเงินทุนอาจเป็นในท้องถิ่นหรือที่ห่างไกล
ซะยะบางหลังได้พัฒนารูปแบบการใช้งานอื่น ๆ เมื่อเวลาผ่านไป ตัวอย่างเช่น โรงพยาบาลสงฆ์ซีวิตะดานะ  สำหรับพระภิกษุและแม่ชีที่เริ่มต้นจากสถานรักษาพยาบาลในซะยะ
อิสยาห์ 2

อิสยาห์ 2  เป็นบทที่ 2 ของหนังสืออิสยาห์ในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสืออิสยาห์ประกอบด้วยเนื้อหาคำเผยพระวจนะซึ่งถือกันว่าเป็นผลงานของผู้เผยพระวจนะอิสยาห์ และเป็นหนังสือเล่มหนึ่งในหมวดหนังสือผู้เผยพระวจนะ
ต้นฉบับ.
บทนี้เดิมเขียนด้วยภาษาฮีบรู บทแบ่งออกเป็น 22 วรรค 
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) 
ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี (ศตวรรษที่ 3 ก่อนคริสตกาลหรือหลังจากนั้น) ได้แก่:
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) ฉบับซีนาย (Codex Sinaiticus; S; BHK: <math> \mathfrak{G}</math>S; ศตวรรษที่ 4) ฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5) และฉบับมาร์ชาล (Codex Marchalianus; Q; <math> \mathfrak{G}</math>Q; ศตวรรษที่ 6)
การอ้างอิงในพันธสัญญาเดิม.
มีคาห์ 4:1 -3 คล้ายมากกับอิสยาห์ 2:2-4
ภูเขาแห่งพระนิเวศของพระยาห์เวห์ (2:1–4).
ส่วนนี้เป็นจุดเริ่มต้นของคำเผยพระวจนะซึ่งประกอบด้วยบทที่ 2-4 โดยมีเนื้อหาพื้นฐานเกี่ยวกับอนาคตอันรุ่งโรจน์ของเยรูซาเล็ม
"ถ้อยคำเกี่ยวกับยูดาห์และเยรูซาเล็มที่อิสยาห์บุตรอามอสได้เห็น"
วรรค 1.
คำนำใหม่ที่แทรกตรงนี้อาจใช้เพื่อเน้นความเริ่มแรกของคำเผยพระวจนะนี้ว่าเป็นของอิสยาห์ เนื่องจากคำเผยพระวจนะที่ตามมา (วรรค 2-4) ก็พบได้ในหนังสือมีคาห์โดยมีความแตกต่างกันเล็กน้อย
"ในวาระสุดท้ายจะเป็นดังนี้ คือภูเขาแห่งพระนิเวศของพระยาห์เวห์ จะถูกสถาปนาขึ้นเป็นที่สูงสุดของภูเขาทั้งหลาย และจะถูกยกขึ้นให้อยู่เหนือบรรดาเนินเขา ประชาชาติทั้งหมดจะหลั่งไหลเข้ามาหา"
วรรค 2.
คำเผยพระวจนะในวรรค 2-4 มีความคล้ายคลึงกับมีคาห์ 4:1 -3 และมีข้อสรุปที่ต่างออกไป
"และชนชาติจำนวนมากจะมาและกล่าวว่า "มาเถิด ให้เราขึ้นไปยังภูเขาของพระยาห์เวห์ ไปยังพระนิเวศของพระเจ้าของยาโคบ แล้วพระองค์จะทรงสอนวิถีของพระองค์แก่เรา และเพื่อเราจะเดินในมรรคาของพระองค์" เพราะว่าธรรมบัญญัติจะออกมาจากศิโยน และพระวจนะของพระยาห์เวห์จะออกมาจากเยรูซาเล็ม"
"พระองค์จะทรงวินิจฉัยระหว่างประชาชาติทั้งหลาย และจะทรงตัดสินความให้ชนชาติจำนวนมาก และพวกเขาจะตีดาบของเขาให้เป็นผาลไถนา และหอกของเขาทั้งหลายให้เป็นขอลิดแขนง ประชาชาติจะไม่ยกดาบขึ้นต่อสู้กัน และเขาจะไม่ศึกษายุทธศาสตร์อีกต่อไป"
วรรค 4.
หลายคำพูดและขบวนการที่เกี่ยวข้องกับสันติภาพและการประยุกต์เทคโนโลยีการทหารเพื่อการใช้งานอย่างสันติได้นำวลี "ตีดาบให้เป็นผาลไถนา" มาใช้ วรรคนี้ตรงกันข้ามกับโยเอล 3:10 -9 ซึ่งผาลไถนาและขอลิดแขนงถูกตีเป็นดาบและทวน เนื่องจากเกี่ยวข้องกับ 'ความจำเป็นที่ต้องรบอย่างต่อเนื่อง'
สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ (ภาพยนตร์)

สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ (; โรมาจิ: "Kaguya-sama wa Kokurasetai - Tensai-tachi no Ren'ai Zunōsen") เป็นภาพยนตร์ญี่ปุ่นปี พ.ศ. 2562 ที่ดัดแปลงมาจากซีรีส์มังงะชื่อเดียวกันโดย อากะ อากาซากะ กำกับโดย ฮายาโตะ คาวาอิ และจัดจำหน่ายโดย โตโฮ เมื่อวันที่ 21 กุมภาพันธ์ พ.ศ. 2562 สำนักพิมพ์ชูเอชะ ประกาศว่ากำลังสร้างภาพยนตร์ไลฟ์แอ็กชันที่ดัดแปลงจากซีรีส์นี้ ภาพยนตร์ฉายครั้งแรกในญี่ปุ่นเมื่อวันที่ 6 กันยายน พ.ศ. 2562 โช ฮิราโนะ ได้รับการประกาศให้รับบทเป็น มิยูกิ ชิโรงาเนะ และ คันนะ ฮาชิโมโตะ ได้รับการประกาศให้รับบทเป็น คางุยะ ชิโนมิยะ ฮายาโตะ คาวาอิ เป็นผู้กำกับภาพยนตร์ ยูอิจิ โทคุนากะ เขียนบทภาพยนตร์ และการถ่ายทำหลักดำเนินการตั้งแต่เดือนมีนาคมถึงเดือนเมษายน พ.ศ. 2562 โปสเตอร์ภาพทีเซอร์เปิดตัวเมื่อวันที่ 3 พฤษภาคม พ.ศ. 2562
เรื่องย่อ.
ในระดับมัธยมปลายของโรงเรียนชูจิอิน ประธานสภานักเรียน ชิโรงาเนะ มิยูกิ และรองประธาน ชิโนมิยะ คางุยะ ดูเหมือนจะเป็นคู่ที่เหมาะสมกันมาก คางุยะเป็นลูกสาวของครอบครัวบริษัทยักษ์ใหญ่ ส่วนมิยูกิเป็นนักเรียนยอดเยี่ยมของโรงเรียนและเป็นที่รู้จักทั่วจังหวัด แม้ว่าพวกเขาจะชอบกัน แต่พวกเขาภูมิใจเกินกว่าจะสารภาพรัก เพราะเชื่อว่าผู้ที่สารภาพก่อนจะเป็นฝ่ายแพ้ เรื่องราวตามติดแผนการต่าง ๆ ของพวกเขาเพื่อทำให้อีกฝ่ายหนึ่งสารภาพรักหรืออย่างน้อยก็แสดงออกถึงความสนใจ
ภาคต่อ.
ภาคต่อที่มีชื่อว่า "สารภาพรักกับคุณคางุยะซะดี ๆ ~ศึกสุดท้ายความรักคือสงคราม~" (かぐや様は告らせたい ～天才たちの恋愛頭脳戦～ ファイナル, Kaguya-sama wa Kokurasetai - Tensai-tachi no Ren'ai Zunōsen Final) เข้าฉายในโรงภาพยนตร์วันที่ 20 สิงหาคม พ.ศ. 2564
สโมสรฟุตบอลเรกซัมในฤดูกาล 2024–25

ฤดูกาล 2024–25 เป็นฤดูกาลที่ 160 ในประวัติศาสตร์ของสโมสรฟุตบอลเรกซัม และเป็นฤดูกาลแรกที่พวกเขากลับมาสู่ลีกวันนับตั้งแต่ฤดูกาล 2004–05 ภายหลังจากการเลื่อนชั้นจากเนชันนัลลีกเมื่อสองปีก่อน และจากลีกทูในฤดูกาลก่อน นอกเหนือจากการแข่งขันในลีกแล้ว พวกเขายังลงแข่งขันในฟุตบอลถ้วยอีก 3 รายการ ได้แก่ เอฟเอคัพ คาราบาวคัพ และผ่านเข้าสู่รอบรองชนะเลิศของอีเอฟแอลโทรฟี
เมื่อวันที่ 26 เมษายน ค.ศ. 2025 เรกซัมเอาชนะชาร์ลตันแอทเลติก 3–0 ในบ้านคว้าอันดับ 2 ของลีกและเลื่อนชั้นสู่อีเอฟแอลแชมเปียนชิป ทำให้เรกซัมกลายเป็นทีมแรกในประวัติศาสตร์ฟุตบอลอังกฤษที่สามารถเลื่อนชั้นได้สามปีติดต่อกัน และถือเป็นการกลับมาสู่ลีกระดับที่ 2 เป็นครั้งแรกนับตั้งแต่ฤดูกาล 1981–82
 "ณ วันที่ 1 กรกฎาคม 2024"
พรีซีซั่นและกระชับมิตร.
วันที่ 25 เมษายน 2024 เรกซัมประกาศแผนกลับมาทัวร์อเมริกาเหนือในช่วงพรีซีซั่น โดยจะลงเตะกับบอร์นมัท, เชลซี และแวนคูเวอร์ไวต์แคปส์ 2 เดือนต่อมา มีการประกาศนัดที่ 3 กับฮันลีย์ทาวน์
      Win
      Draw
      Loss
      Fixtures
สารภาพรักกับคุณคางุยะซะดี ๆ ~ศึกสุดท้ายความรักคือสงคราม~

สารภาพรักกับคุณคางุยะซะดี ๆ ~ศึกสุดท้ายความรักคือสงคราม~ (; โรมาจิ: "Kaguya-sama wa Kokurasetai - Tensai-tachi no Ren'ai Zunōsen Fainaru") เป็นภาพยนตร์ญี่ปุ่นปี พ.ศ. 2564 มันเป็นภาคต่อของ ที่ดัดแปลงมาจากซีรีส์มังงะชื่อเดียวกันโดย อากะ อากาซากะ
ภาพยนตร์เรื่องนี้เข้าฉายในโรงภาพยนตร์เมื่อวันที่ 20 สิงหาคม พ.ศ. 2564 ติดอันดับบ็อกซ์ออฟฟิศในช่วงสุดสัปดาห์ที่เข้าฉาย
เราทั้งคู่ผู้ไม่อาจมีรัก

เราทั้งคู่ผู้ไม่อาจมีรัก หรือ โคอิเซนุ ฟูตาริ (; โรมาจิ: "Koisenu Futari") เป็นซีรีส์ละครโทรทัศน์ญี่ปุ่นในปี พ.ศ. 2565 นำแสดงโดยยูกิโนะ คิชิอิและอิซเซ ทากาฮาชิ ซีรีส์เป็นเรื่องราวเกี่ยวกับความสัมพันธ์ของบุคคลผู้เป็นเอโรแมนติก-เอเซ็กชวล 2 คน 
การผลิต.
ละคร"เราทั้งคู่ผู้ไม่อาจมีรัก"ผลิตโดยเอ็นเอชเค และมีผู้กำกับ 3 คน ได้แก่ ยูได โนงูจิ (ตอนที่ 2, 5 และ 8), ยูตะ โอชิดะ (ตอนที่ 1, 4 และ 7) และโชเฮ โดอิ (ตอนที่ 3 และ 6)
จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดสงขลา พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อปี พ.ศ. 2522 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสงขลา, อำเภอจะนะ, อำเภอสทิงพระ, อำเภอเทพา, อำเภอระโนด และกิ่งอำเภอกระแสสินธุ์
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอหาดใหญ่, อำเภอสะเดา, อำเภอรัตภูมิ, อำเภอนาทวี, อำเภอสะบ้าย้อย และ กิ่งอำเภอนาหม่อม
กำหนดรายการกุญแจ

ในวิทยาการเข้ารหัสลับ กำหนดรายการกุญแจ  เป็นขั้นตอนวิธีที่คำนวณกุญแจเฉพาะรอบที่ใช้ทั้งหมดจากกุญแจไซเฟอร์
อธิบายว่า ในการคำนวณไซเฟอร์
ไซเฟอร์ผลคูณ (product cipher) เป็นไซเฟอร์ผลลัพธ์ที่ได้จากการเข้ารหัสหรือถอดรหัสข้อมูลโดยทำเป็นรอบ#เปลี่ยนทาง ๆ (round)
ขั้นตอนวิธีแต่ละรอบปกติจะเหมือนกันยกเว้นค่าตรึงเฉพาะรอบที่เรียกว่า ค่าคงตัวเฉพาะรอบ (round constant) และค่าอนุพัทธ์เฉพาะรอบที่ได้มาจากกุญแจไซเฟอร์ซึ่งเรียกว่า กุญแจเฉพาะรอบ (round key)
อิมมานูเอล

อิมมานูเอล ("พระเจ้าสถิตกับเรา"; กรีกคอยนี: Emmanouël) เป็นชื่อภาษาฮีบรูที่ปรากฏในหนังสืออิสยาห์ (7:14) ในฐานะหมายสำคัญว่าพระเจ้าจะทรงปกป้องเชื้อสายของดาวิด
พระวรสารนักบุญมัทธิว  ตีความว่าชื่อนี้เป็นคำทำนายถึงการประสูติของพระเมสสิยาห์ และคำทำนายนี้สำเร็จในพระเยซู "อิมมานานูเอล" "พระเจ้า (เอล) สถิตกับเรา" เป็นหนึ่งใน "ชื่อเชิงสัญลักษณ์" ที่ใช้โดยอิสยาห์ ร่วมกับเชอารยาชูบ, มาเฮร์-ชาลาล-หัช-บัส และที่ปรึกษามหัศจรรย์ พระเจ้าผู้ทรงมหิทธิฤทธิ์ พระบิดานิรันดร์ และองค์สันติราช (Pele-joez-el-gibbor-abi-ad-sar-shalom) ชื่ออิมมานูเอลไม่มีความหมายโดยเฉพาะเจาะจงในความเชื่อเรื่องพระเมสสิยาห์ในศาสนายูดาห์
พีดีเอฟดอตเจเอส

พีดีเอฟดอตเจเอส  เป็นไลบรารีภาษาจาวาสคริปต์ ที่แสดงไฟล์รูปแบบเอกสารใช้ได้หลายระบบ (PDF) โดยใช้เอชทีเอ็มแอล5 ตามมาตรฐานเว็บ โครงการนี้นำโดยบริษัทมอซิลลาในปี 2554
PDF.js เดิมถูกสร้างขึ้นเป็นส่วนขยายสำหรับมอซิลลา ไฟร์ฟอกซ์ และรวมอยู่ในไฟร์ฟอกซ์ตั้งแต่ปี 2012 (เวอร์ชัน 15), และเปิดใช้งานตามค่าเริ่มต้นตั้งแต่ปี 2013 (เวอร์ชัน 19) มันถูกเพิ่มลงในไฟร์ฟอกซ์สำหรับแอนดรอยด์ในปี 2023 (เวอร์ชัน 111)
โครงการนี้ถือกำเนิดขึ้นเพื่อให้มีวิธีในการดูรูปแบบเอกสารใช้ได้หลายระบบบนเว็บเบราว์เซอร์ ซึ่งป้องกันความเสี่ยงด้านความปลอดภัยที่อาจเกิดขึ้นเมื่อเปิดเอกสารรูปแบบเอกสารใช้ได้หลายระบบนอกเบราว์เซอร์ เนื่องจากโค้ดสำหรับแสดงเอกสารนั้นถูกจับขังแซนด์บ็อกซ์ในเบราว์เซอร์ มันใช้องค์ประกอบ Canvasจากเอชทีเอ็มแอล5 ทำให้สามารถเรนเดอร์ได้รวดเร็ว
จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดสงขลา พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสงขลา, อำเภอรัตภูมิ, อำเภอจะนะ, อำเภอสทิงพระ, อำเภอเทพา, อำเภอระโนด และกิ่งอำเภอกระแสสินธุ์
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอหาดใหญ่, อำเภอสะเดา, อำเภอนาทวี และ อำเภอสะบ้าย้อย
ปาซีร์ริซ

ปาซีร์ริซ  เป็นย่านทางภาคตะวันออกของสิงคโปร์ ย่านนี้ติดกับแทมพินีสและปายาเลอบาร์ทางทิศใต้ เซิงกังทางตะวันตกเฉียงใต้ และชางงีทางทิศตะวันออก ทางตะวันตกของย่านนี้ยังเป็นแม่น้ำเซอรังกูน โดยอีกฝั่งหนึ่งคือปุงกล
เช่นเดียวย่านอื่น ๆ ย่านนี้ได้รับการออกแบบมาโดยคำนึงถึงการขนส่งสาธารณะ การเดินทางเข้าออกย่านนี้ทำได้ผ่านสถานีรถโดยสารปาซีร์ริซและสถานีรถไฟฟ้าสิงคโปร์ที่สถานีปาซีร์ริซบนรถไฟฟ้าสิงคโปร์สายตะวันออก-ตะวันตก
ตีดาบให้เป็นผาลไถนา

ตีดาบให้เป็นผาลไถนา  เป็นแนวคิดในการแปลงอาวุธหรือเทคโนโลยีทางการทหารนำมาประยุกต์ใช้ในทางพลเรือนอย่างสันติ
วลีนี้มีที่มาจากหนังสืออิสยาห์ บทที่ 2:
<templatestyles src="แม่แบบ:คำพูด/style.css" />และชนชาติจำนวนมากจะมาและกล่าวว่า "มาเถิด ให้เราขึ้นไปยังภูเขาของพระยาห์เวห์ ไปยังพระนิเวศของพระเจ้าของยาโคบ แล้วพระองค์จะทรงสอนวิถีของพระองค์แก่เรา และเพื่อเราจะเดินในมรรคาของพระองค์" เพราะว่าธรรมบัญญัติจะออกมาจากศิโยน และพระวจนะของพระยาห์เวห์จะออกมาจากเยรูซาเล็ม พระองค์จะทรงวินิจฉัยระหว่างประชาชาติทั้งหลาย และจะทรงตัดสินความให้ชนชาติจำนวนมาก และพวกเขาจะตีดาบของเขาให้เป็นผาลไถนา และหอกของเขาทั้งหลายให้เป็นขอลิดแขนง ประชาชาติจะไม่ยกดาบขึ้นต่อสู้กัน และเขาจะไม่ศึกษายุทธศาสตร์อีกต่อไป
"ผาลไถนา" ("’êṯ") มักใช้เป็นสัญลักษณ์ของเครื่องมือสร้างสรรค์ที่เป็นประโยชน์ต่อมวลมนุษย์ ตรงกันข้ามกับเครื่องมือทำลายล้างในสงคราม ซึ่งใช้สัญลักษณ์เป็น "ดาบ" ("ḥereḇ") อันเป็นเครื่องมือโลหะมีคมคล้าย ๆ กันแต่มีการใช้งานที่ตรงกันข้าม
นอกเหนือจากเจตนาดั้งเดิมในคัมภีร์ไบเบิล วลีว่า "ตีดาบให้เป็นผาลไถนา" ได้ถูกนำไปใช้โดยกลุ่มสังคมและกลุ่มการเมืองต่าง ๆ กัน
ตัวอย่างในอดีตตั้งแต่ช่วง ค.ศ. 1993 ต่อเนื่องมาถึงปี ค.ศ. 2013 คือการปลดอาวุธนิวเคลียร์และการนำส่วนประกอบของอาวุธนิวเคลียร์มาใช้เป็นเชื้อเพลงในโรงไฟฟ้าพลเรือน ซึ่งก็คือโปรแกรมเมกะตันสู่เมกะวัตต์ (Megatons to Megawatts Program) การพัฒนาวิธีการแบ่งแยกนิวเคลียสที่เดิมเร่งพัฒนาเพื่อสนองความต้องการอาวุธในสงครามโลกครั้งที่ 2 ได้ถูกประยุกต์ใช้เพื่อวัตถุประสงค์ด้านพลเรือนตั้งแต่ก็นำมาใช้ที่ฮิโรชิมะและนางาซากิ รวมถึงการผลิตไฟฟ้าและสารเภสัชรังสี
การอ้างอิงในคัมภีร์ไบเบิล.
นอกเหนือจากการใช้ในหนังสืออิสยาห์ข้างต้นแล้ว แนวเทียบยังใช้อีก 2 ครั้งในพันธสัญญาเดิม/ทานัคในทั้งสองทิศทาง:
<templatestyles src="แม่แบบ:คำพูด/style.css" />จงตีผาลไถนาของพวกเจ้าให้เป็นดาบ และตีขอลิดแขนงของเจ้าให้เป็นทวน ให้คนอ่อนแอพูดว่า "ข้าเป็นนักรบ"
—  ตรงกันข้ามกับที่มีคาห์พูดในมีคาห์ 4:3 (ดูด้านล่าง)
<templatestyles src="แม่แบบ:คำพูด/style.css" />พระองค์จะทรงพิพากษาระหว่างชนชาติทั้งหลายเป็นอันมาก และจะทรงตัดสินเพื่อบรรดาประชาชาติอันแข็งแรงที่อยู่ไกลออกไป และเขาทั้งหลายจะตีดาบของเขาให้เป็นผาลไถนา และหอกของเขาให้เป็นขอสำหรับลิดแขนง ประชาชาติจะไม่ยกดาบขึ้นต่อสู้กันอีก เขาจะไม่ศึกษายุทธศาสตร์อีกต่อไป
การแสดงออกของแนวคิดนี้พบได้ในรูปสัมฤทธิ์ในสวนของสหประชาชาติที่มีคำเรียกว่า "เรามาตีดาบให้เป็นผาลไถนา" (Let Us Beat Swords into Plowshares) เป็นของขวัญจากสหภาพโซเวียตที่สร้างโดย Evgeniy Vuchetich แสดงเป็นรูปชายที่ใช้ค้อนตีดาบให้กลายเป็นรูปร่างของผาลไถนา
สวนจีน (สิงคโปร์)

สวนจีน (;) เป็นสวนสาธารณะในจูรงตะวันออก ประเทศสิงคโปร์ สร้างขึ้นในปี 1975 โดยเจทีซี คอร์ปอเรชั่น และออกแบบโดยศาสตราจารย์ Yuen-chen Yu ผู้เป็นสถาปนิกจากประเทศไต้หวัน แนวคิดของสวนจีนนั้นมีพื้นฐานมาจากศิลปะการจัดสวนของจีน ลักษณะสำคัญคือการบูรณาการลักษณะทางสถาปัตยกรรมเข้ากับสภาพแวดล้อมทางธรรมชาติ สวนจีนจำลองตามสถาปัตยกรรมและภูมิทัศน์สไตล์จักรวรรดิจีนทางตอนเหนือ สวนนี้ตั้งอยู่ติดกับสถานีสวนจีน และมีสะพานเชื่อมต่อไปยังสวนญี่ปุ่น สวนจีนและสวนญี่ปุ่นมักถูกเรียกรวมกันว่าสวนจูรง
สิ่งต่างๆ ในสวน.
สิงโตหิน.
สิงโตหินที่เฝ้าประตูใหญ่ของสวนนั้นนำมาจากประเทศไต้หวัน
สะพาน.
สะพานที่มีโค้ง 13 อัน ที่ชื่อว่า "สะพานรุ้งขาว "(, Bái hóngqiáo) ในสวนนั้นออกแบบตามแบบสะพานที่มีโค้ง 17 อันในพระราชวังฤดูร้อนในกรุงปักกิ่ง
ในปี ค.ศ. 1989 มีการสร้างสะพานแห่งที่สอง ชื่อว่า สะพานแห่งโฉมงามคู่ (Bridge of Double Beauty) เพื่อเชื่อมต่อสวนจีนกับสวนญี่ปุ่น
กวาน จิ้ง

กวาน จิ้ง (เสียชีวิต 199) ชื่อรอง ฉื่อฉี (士起) เป็นขุนพลภายใต้บังคับบัญชาของกองซุนจ้านในช่วงปลายราชวงศ์ฮั่น ในปี 198 ระหว่างการรุกรานของอ้วนเสี้ยวในยุทธการที่อี้จิง กองซุนจ้านต้องการนำทัพไปตัดเสบียงของอ้วนเสี้ยว แต่กวาน จิ้งเสนอแนะให้กองซุนจ้านตั้งรับอยู่ในเมืองอี้จิ้ง ในปี 199 อ้วนเสี้ยววางแผนลวงและซุ่มโจมตีกองซุนจ้านขณะที่เขาขี่ม้าออกจากเมือง กองซุนจ้านกำลังรอทัพเสริมจาก กองซุนสฺวี ลูกชาย และเตียวเอี๋ยน หลังจากความพ่ายแพ้ครั้งนี้ กองซุนจ้านตัดสินใจปลิดชีพด้วยการเผาตัวเอง กวาน จิ้งเสียใจที่ไม่สามารถห้ามกองซุนจ้านได้ สุดท้ายควบม้าเข้าต่อสู้กับทหารของอ้วนเสี้ยวและถูกฆ่าตาย
จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดสงขลา พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสงขลา, อำเภอรัตภูมิ, อำเภอจะนะ, อำเภอสทิงพระ, อำเภอเทพา และ อำเภอระโนด
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอหาดใหญ่, อำเภอสะเดา, อำเภอนาทวี และ อำเภอสะบ้าย้อย
อาเซียนพาราเกมส์ 2020

อาเซียนพาราเกมส์ 2020 เป็นการแข่งขันกีฬาคนพิการในภูมิภาคเอเชียตะวันออกเฉียงใต้ ครั้งที่ 10 ที่ถูกยกเลิก เมื่อปี ค.ศ. 2019 อาเซียนพาราเกมส์ตั้งใจจัดการแข่งขันในปีนี้แต่เนื่องจากการระบาดทั่วของโควิด-19 ในประเทศฟิลิปปินส์ จึงทำให้ต้องถูกยกเลิกไปและเลื่อนไปที่ปี ค.ศ. 2020 แทน
เดิมกำหนดจัดขึ้นในวันที่ 3 – 9 ตุลาคม ค.ศ. 2020 แต่เนื่องจาก การระบาดทั่วของโควิด-19 ในประเทศฟิลิปปินส์ การแข่งขันจึงต้องถูกยกเลิกไปเนื่องจากไม่มีทางเลือกอื่นและถือเป็นครั้งที่ 2 ที่ฟิลิปปินส์ได้เป็นเจ้าภาพอาเซียนพาราเกมส์ โดยครั้งแรกคือในปี ค.ศ. 2005
เดิมกำหนดการแข่งขันกีฬาในสัปดาห์ที่สองของเดือนมกราคม ค.ศ. 2020 แต่ถูกเลื่อนออกไปเป็นเดือนมีนาคม ค.ศ. 2020 แทน ประมาณ 3 เดือนหลังจากซีเกมส์ 2019 เนื่องจากข้อจำกัดทางการเงินและการขนส่ง แม้ว่าจะเหลือเวลาอีกเพียง 5 เดือนก่อนการแข่งขันพาราลิมปิกฤดูร้อน 2020 กิจกรรมถูกเลื่อนออกไปอีกเป็นครั้งที่ 2 เป็นวันที่ 3 – 9 ตุลาคม ค.ศ. 2020 เนื่องจากความกังวลเกี่ยวกับการระบาดทั่วของโควิด-19 ตามมาด้วยการเลื่อนการแข่งขันพาราลิมปิกฤดูร้อน 2020 ด้วยเหตุผลเดียวกัน
การแข่งขันดังกล่าวถูกยกเลิกอย่างเป็นทางการเมื่อวันที่ 8 พฤษภาคม หลังจากที่รัฐบาลฟิลิปปินส์นำเงินทุนสำหรับการจัดอาเซียนพาราเกมส์ครั้งที่ 10 ไปจัดสรรเพื่อต่อต้านผลกระทบของการระบาดทั่วของโควิด-19 ในประเทศฟิลิปปินส์แทน
การแข่งขัน.
ประเทศที่เข้าร่วม.
ประเทศที่เข้าร่วมกีฬาอาเซียนพาราเกมส์ 2020 มีทั้งหมด 11 ประเทศ ซึ่งเป็นชาติสมาชิกของสหพันธ์กีฬาคนพิการอาเซียน
<templatestyles src="Div col/styles.css"/>
หมายเหตุ: จำนวนนักกีฬา ณ เดือนธันวาคม ค.ศ. 2019
สรุปเหรียญรางวัล.
เนื่องจากถูกยกเลิกจึงไม่มีการจัดการแข่งขันอาเซียนพาราเกมส์จึงไม่มีการสรุปเหรียญรางวัล
จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดสงขลา พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อปี พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสงขลา, อำเภอรัตภูมิ, อำเภอจะนะ, อำเภอสทิงพระ, อำเภอเทพา และ อำเภอระโนด
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอหาดใหญ่, อำเภอสะเดา, อำเภอนาทวี และ อำเภอสะบ้าย้อย
อุตบะฮ์ อิบน์ ฆ็อซวาน

อุตบะฮ์ อิบน์ ฆ็อซวาน อัลมาซินี (ป. ค.ศ. 581–638) เป็นผู้ติดตามที่เป็นที่รู้จักของศาสดามุฮัมมัด เขาเป็นบุคคลที่ 7 ที่เข้ารับอิสลามและทำการ"ฮิจเราะห์"ไปยังอะบิสซีเนีย แต่กลับมาอยู่กับมุฮัมมัดที่มักกะฮ์ก่อนทำการ"ฮิจเราะห์"ครั้งที่สองไปยังมะดีนะฮ์ เขาเข้ารบในยุทธการที่บะดัร (ค.ศ. 624) ยุทธการที่อุฮุด (ค.ศ. 625) ยุทธการสนามเพลาะ (ค.ศ. 627) และยุทธการอื่น ๆ ซึ่งรวมถึงยุทธการที่ยะมามะฮ์
ในสมัยรัฐเคาะลีฟะฮ์ของอุมัร (ครองราชย์ ค.ศ. 634–644) อุตบะฮ์นำทัพ 2,000 นายในการทัพต่ออัลอุบุลละฮ์ที่กินระบะเวลาจากมิถุนายนถึงกันยายน ค.ศ. 635 เมื่ออัลอุบุลละฮ์ถูกพิชิตแล้ว อุตบะฮ์จึงส่งกองทัพข้ามแม่น้ำไทกริสที่ิอำเภอฟุรอต ตามมาด้วยมัยซานและ Abarqubaz จากนั้นเขาได้รับการแต่งตั้งเป็นผู้ว่าการบัสรา (อิรัก) จากเคาะลีฟะฮ์ ใน ค.ศ. 639 อุตบะฮ์เดินทางไปทำฮัจญ์และขอให้ปลดเขาออกจากตำแหน่งผู้ว่าการ อุมัรปฏิเสธ แต่ในขณะที่อุตบะฮ์กำลังเดินทางกลับบัสรา เขากลับตกอูฐและเสียชีวิต ทำให้อัลมุฆีเราะฮ์ อิบน์ ชัวะอ์บะฮ์ขึ้นดำรงตำแหน่งผู้ว่าการต่อจากเขา
ต้นกำเนิดและผู้ติดตามของมุฮัมมัด.
อุตบะฮ์เกิด ป. ค.ศ. 581 โดยเป็นบุตรของฆ็อซวาน อิบน์ อัลฮาริษ อิบน์ ญาบิร เขาอยู่ในตระกูล Banu Mazin ซึ่งเป็นตระกูลย่อยจากสาย Mansur ibn Ikrima ของเผ่าก็อยส์ในฮิญาซ (อาระเบียตะวันตก) อุตบะฮ์อยู่ในสมาพันธ์ตระกูลบะนูเนาฟัลของเผ่ากุร็อยช์แห่งมักกะฮ์ เขาเข้ารับอิสลามในช่วงแรกและเป็นผู้ติดตามของมุฮัมมัด เขาเป็นที่รู้จักจากการเป็นบุคคลที่ 7 ที่เข้ารับอิสลามและเข้าในกลุ่มอพยพ 2 ครั้ง เช่นเดียวกันกับการมีส่วนสู้รบในยุทธการที่บะดัรและการรุกรานที่นำหรือตามคำสั่งของมุฮัมมัด อุตบะฮ์แต่งงานกับลูกสาวของอัลฮาริษ อิบน์ กะละดะฮ์จากบะนูษะกีฟ อัลบะลาษุรีรายงานว่าเธอชื่อ Azda ส่วนอัลมะดาอินีระบุว่าเธอชื่อ Safiyya
การพิชิตอิรัก.
ในสมัยรัฐเคาะลีฟะฮ์อะบูบักร์ (ค. 632 – 634) ฝ่ายมุสลิมภายใต้การนำของคอลิด อิบน์ อัลวะลีดอาจเริ่มต้นการทัพแรกต่อซาเซเนียนของเปอร์เซียที่เมโสโปเตเมียตอนล่าง (อิรัก) แต่ผลประโยชน์เหล่านี้ดำรงอยู่ได้ไม่นานหรือจำกัด อุมัร (ค. 634 – 644) ผู้สืบทอดของอะบูบักร์ ส่งอุตบะฮ์ไปยังแนวหน้านี้จากเมืองหลวงที่มะดีนะฮ ซึ่งเป็นจุดเริ่มต้นการพิชิตอิรักขั้นสุดท้าย กองทัพของเขามีขนาดค่อนข้างเล็ก โดยข้อมูลอาหรับสมัยกลางระบุจำนวนที่ 300 ถึง 2,000 นาย
อุตบะฮ์ดำเนินการจู่โจมเมืองอัลอุบุลละฮ์และกองทหารม้าเปอร์เซียที่แข็งแกร่ง 500 นาย เขาตั้งค่ายใกล้หมู่บ้านชื่อ Khurayba เขาแต่งตั้งนาเฟียะอ์ อิบน์ อัลฮาริษ อิบน์ กะละดะฮ์ น้องเขยที่เป็นหนึ่งในร้อยโทของเขา ป้องกันเมืองที่เขาใช้เป็นฐานปฏิบัติการต่อฐานซาเซเนียนอื่น ๆ ในพื้นที่นี้ ภายหลัง ตัวเขาหรืออัลมุฆีเราะฮ์ อิบน์ ชัวะอ์บะฮ์กับMujashi ibn Mas'ud al-Sulami ผู้บัญชาการร้อยโทของเขา เข้ายึดครองเมืองอัลฟุรอตกับมัยซาน และอำเภอ Abazqubadh กับ Dast Maysan ทั้งหมดอยู่ริมแม่น้ำไทกริสตอนล่าง
สารภาพรักกับคุณคางุยะซะดี ๆ -จูบแรกไม่มีวันสิ้นสุด-

สารภาพรักกับคุณคางุยะซะดี ๆ -จูบแรกไม่มีวันสิ้นสุด- (; โรมาจิ: "Kaguya-sama wa Kokurasetai: Fāsuto Kissu wa Owaranai") เป็นภาพยนตร์อนิเมะโรแมนติกคอมเมดี้ของญี่ปุ่นที่ดัดแปลงจากมังงะชื่อเดียวกันโดย อากะ อากาซากะ กำกับโดย ชินอิจิ โอมัตะ ผลิตโดย เอ-1 พิกเจอร์ส และจัดจำหน่ายโดย อะนิเพล็กซ์ เข้าฉายในโรงภาพยนตร์ในญี่ปุ่นเมื่อวันที่ 17 ธันวาคม 2022เนื้อเรื่องเกิดขึ้นหลังจากเหตุการณ์ใน ซีซั่นที่สาม ของซีรีส์ทีวี "สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~"
เรื่องย่อ.
หลังจากทั้งสองได้จูบแรกกันไป คางุยะ ชิโนมิยะและมิยูกิ ชิโรกาเนะไม่แน่ใจว่าความสัมพันธ์ของพวกเขาทำให้เกิดความไม่แน่นอนที่น่าหนักใจว่าพวกเขาจะถือเป็นคู่รักอย่างเป็นทางการหรือไม่ ซึ่งทำให้เกิดปัญหาใหม่ในฐานะทั้งคางุยะและชิ โรกาเนะพยายามแก้ไขความรู้สึก ในขณะเดียวกันเจ้าหน้าที่สภานักเรียนที่ผิดหวังก็สิ้นหวัง เทศกาลคริสต์มาสสิ้นสุดลงแล้ว และความโรแมนติกเติมอากาศเมื่อเผชิญกับความอ่อนโยนอย่างกว้างขวาง คางุยะและชิโรงาเนะต้องอดทนต่อการต่อสู้อีกครั้งเพื่อชิงไหวชิงพริบในความรัก หากพวกเขาคืนดีกับความรู้สึกที่มีให้กัน พวกเขาอาจพบว่าตัวเองอยู่ใกล้แค่เอื้อมในสิ่งที่ทั้งคู่ปรารถนา นั่นคือความรักที่แท้จริง
การผลิต.
หลังจากจบซีซั่นที่ 3 ก็มีการประกาศโปรเจ็กต์อนิเมะเรื่องใหม่ในการผลิต มีการเปิดเผยในภายหลังว่าโปรเจ็กต์ใหม่นี้เป็นภาพยนตร์อนิเมะเรื่อง"Kaguya -sama: Love Is War – The First Kiss That Never Ends" นักพากย์หลักจากซีรีส์ทางโทรทัศน์ได้กลับมาพากย์เสียงบทบาทเดิมของพวกเขา
ดนตรี.
เพลงเปิดคือ "Love is Show" โดย มาซายูกิ ซูซูกิ ที่มี เรนิ ทาคางิ ร่วมร้อง และเพลงปิดคือ "Heart Notes" โดย ไอริ ซูซูกิ
ปล่อย.
การออกฉาย.
ภาพยนตร์เรื่องนี้เข้าฉายในโรงภาพยนตร์วันที่ 17 ธันวาคม พ.ศ. 2565 ก่อนที่จะออกฉายทางโทรทัศน์ ภาพยนตร์เรื่องนี้เข้าฉายในโรงภาพยนตร์ในเดือนกุมภาพันธ์ พ.ศ. 2566 สำหรับสหรัฐอเมริกา แคนาดา สิงคโปร์ ออสเตรเลีย นิวซีแลนด์ และสหราชอาณาจักร
สื่อภายในบ้าน.
ภาพยนตร์เรื่องนี้ออกอากาศในญี่ปุ่นทาง เอ็มบีเอสทีวี โดยแบ่งออกเป็นสองซีกในวันที่ 1 และ 3 เมษายน พ.ศ. 2566 ตามลำดับ ในขณะที่ โตเกียวเอ็มเอ็กซ์ ฉายภาพยนตร์ทั้งเรื่องในวันที่ 5 เมษายน ในปีเดียวกัน
โจ ชุง

โจ ชุง เอ็มบีอี (อักษรโรมัน: Joe Choong; 23 พฤษภาคม ค.ศ. 1995 –) เป็นนักปัญจกีฬาสมัยใหม่ชาวสหราชอาณาจักร เขาได้รับรางวัลเหรียญทองในการแข่งโอลิมปิกฤดูร้อน 2020 ตลอดจนตำแหน่งแชมป์โลกใน ค.ศ. 2022 และ ค.ศ. 2023
ชีวิตช่วงต้น.
ชุงเกิดที่ออร์พิงตัน ทางตะวันออกเฉียงใต้ของลอนดอน โดยมีไมเคิล ชุง ซึ่งเป็นบิดาชาวมาเลเซียเชื้อสายจีน และเบเวอร์ลีย์ ซึ่งเป็นมารดาชาวบริติช โดยที่ทั้งคู่เป็นแพทย์ เขาได้รับการศึกษาที่โรงเรียนนิวบีคอนและโรงเรียนวิตกิฟต์ที่เป็นเอกชน ต่อมา เขาศึกษาที่มหาวิทยาลัยบาธ ซึ่งเขาสำเร็จการศึกษาระดับปริญญาสาขาคณิตศาสตร์ นอกจากนี้ เขายังฝึกที่เพนแธนลอน จีบี ไฮเพอร์ฟอร์แมนซ์เซนเตอร์ ซึ่งตั้งอยู่ในมหาวิทยาลัยนี้เช่นกัน ส่วนน้องชายของเขาชื่อเฮนรี ยังเป็นนักปัญจกีฬาสมัยใหม่ และได้ลงแข่งให้แก่สหราชอาณาจักรในโอลิมปิกเยาวชนฤดูร้อน 2014
ค.ศ. 2010–2015.
ใน ค.ศ. 2010 ชุงได้กลายเป็นนักกีฬาชาวอังกฤษคนแรกที่คว้าแชมป์ปัญจกีฬาสมัยใหม่รุ่นอายุไม่เกิน 16 ปีของทวีปยุโรป นอกจากนี้ เขายังเป็นส่วนหนึ่งของทีมสหราชอาณาจักรที่ได้รับรางวัลเหรียญทองแดงในการแข่งประเภทผลัด
ชุงคว้าแชมป์รายการจีบีโอเพนและเยาวชนชิงแชมป์สหราชอาณาจักรใน ค.ศ. 2013 ส่วนใน ค.ศ. 2014 เขาป้องกันแชมป์ได้สำเร็จทั้งสองรายการด้วยคะแนน 1,484 คะแนน โดยนำหน้าเพื่อนร่วมทีมในทีมบาธอย่างโจ อีแวนส์ และทอม ทูลิส ที่ทำคะแนนได้ 1,468 คะแนน และ 1,446 คะแนน ตามลำดับ ซึ่งชุง, อีแวนส์ และทูลิส ได้ร่วมกันรับเหรียญทองประเภททีม
เพื่อนร่วมชั้น (ภาพยนตร์ พ.ศ. 2551)

เพื่อนร่วมชั้น (; โรมาจิ: "Dōkyūsei") เป็นภาพยนตร์ญี่ปุ่นปี พ.ศ
2551 จากการกำกับโดย โยชิฮิโร่ ฟูคากาวะ และมีเรื่องราวที่อิงมาจาก นวนิยาย ในชื่อเดียวกันของเคโกะ คาโนเมะ นักแสดงหลักได้แก่ ยูอิจิ นากามูระ รับบทเป็น จุน ชิบาฮาระ, มิเระ คิริตานิ รับบทเป็น โนโซมิ ฮายากาวะ และ ยูตะ ทากาฮาชิ รับบทเป็น นาโอกิ มุไร ภาพยนตร์นี้ได้เข้าฉายเมื่อวันที่ 10 พฤษภาคม พ.ศ 2551 ภาพยนตร์นี้ยังมีภาพยนตร์ที่ฉายพร้อมกันชื่อ "Taiikukan Baby" ซึ่งมีนักแสดงเดียวกันแต่มีเนื้อเรื่องแตกต่างกันโดยเป็นธีมยาโออิ
เรื่องย่อ.
จุน ชิบาฮาระ เป็นนักว่ายน้ำที่เก่งที่สุดในทีมว่ายน้ำของโรงเรียน วันหนึ่ง เขาเป็นลมและถูกนำตัวส่งโรงพยาบาล ที่นั่นเขาถูกวินิจฉัยว่าเป็น โรคกล้ามเนื้อหัวใจหนาตัวผิดปกติ ทำให้เขาต้องเลิกว่ายน้ำ จุนสูญเสียเหตุผลในการดำรงชีวิตและตกอยู่ในภาวะซึมเศร้า อย่างไรก็ตาม วันหนึ่งเขาได้รับอีเมลบนโทรศัพท์มือถือจากคนที่ชื่อจุนเหมือนกัน พวกเขาเริ่มส่งอีเมลหากันมากขึ้น และไม่นานมิตรภาพก็กลายเป็นความรัก สิ่งนี้ทำให้จุนตระหนักว่าว่ายน้ำไม่ใช่ทุกสิ่งในชีวิต และพวกเขาตัดสินใจที่จะไปมหาวิทยาลัยเดียวกัน แต่ความสุขก็กลับกลายเป็นโศกนาฏกรรมในไม่ช้า
จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดปัตตานี พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดปัตตานีทั้งจังหวัด
จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดปัตตานี พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดปัตตานีทั้งจังหวัด
จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดปัตตานี พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดปัตตานีทั้งจังหวัด
โลเรนโซ เปลเลกรีนี

โลเรนโซ เปลเลกรีนี (เกิดวันที่ 19 มิถุนายน พ.ศ. 2539) เป็นนักฟุตบอลอาชีพชาวอิตาลี ปัจจุบันเล่นในตำแหน่งกองกลางตัวรุกให้กับโรมาในเซเรียอา ซึ่งเขาทำหน้าที่เป็นกัปตันทีม และเล่นให้กับฟุตบอลทีมชาติอิตาลี
 "ณ วันที่ 4 พฤษภาคม ค.ศ. 2025"
 "ณ วันที่ 10 ตุลาคม ค.ศ. 2024"
เกียรติประวัติ.
โรมา
ทีมชาติอิตาลี
ส่วนตัว
งูแมวเซา (คัมภีร์ไบเบิล)

งูแมวเซา ("sārāf mə‘ōfēf";) เป็นสิ่งมีชีวิตที่ถูกกล่าวถึงในหนังสืออิสยาห์ในคัมภีร์ฮีบรู
คำภาษาฮีบรู "saraph" ที่แปลได้ว่า "งูแมวเซา" ยังปรากฏที่อื่นในหนังสืออิสยาห์เพื่อสื่อถือเสราฟิม หรือคำรูปเอกพจน์คือ"เสรัฟ"
บันทึกในคัมภีร์ไบเบิล.
แหล่งอื่น ๆ.
การอ้างถึง "งูแมวเซา" พบได้อีกหลายที่ในคัมภีร์ฮีบรู
การระบุตัวตน.
ตราประทับของชาวอิสราเอลโบราณมักเลือกใช้สัญลักษณ์ร่วมกับอียิปต์โบราณที่อยู่ใกล้เคียง ด้วยเหตุนี้นักโบราณคดีจึงค้นพบตราประทับจำนวนมากที่แสดงภาพงูเห่ายูเรอุส (uraeus) ที่มี 4 ปีก ประกอบการข้อเท็จจริงที่ว่าภาพงูเห่าเหล่านี้แตกต่างจากสัญลักษณ์ของอียิปต์ทั่วไปที่แสดงภาพเป็นงูที่มีเพียง 2 ปีก และงูเห่าเหล่านี้มีความเชื่อมโยงบางอย่างกับ "งูแมวเซา" ที่กล่าวถึงในหนังสืออิสยาห์ หรือแม้กระทั่งเชื่อมโยงอย่างเจาะจงมากขึ้นกับ"เสราฟิม"ซึ่งพบได้ในส่วนอื่นในหนังสืออิสยาห์ อย่างไรก็ตาม การระบุตัวตนเช่นนี้ไม่ได้รับการยอมรับในระดับสากล 
มีการสันนิษฐานเพื่อระบุตัวตนของงูแมวเซาในทางชีววิทยา โรนัลด์ มิลเลตต์ (Ronald Millett) และจอห์น แพรตต์ (John Pratt) ระบุตัวตนของงูแมวเซาว่าเป็น งูพิษเกล็ดเลื่อยอิสราเอล (Israeli saw-scale viper) หรือ งูพิษพรม (carpet viper) ("Echis coloratus") โดยอาศัยเบาะแสหลายประการจากแหล่งข้อมูลที่เป็นลายลักษณ์อักษร อย่างเช่นที่ว่างูอาศัยในหุบเขาอาราวา ชอบภูมิประเทศที่เป็นหิน และเป็นงูที่มีพิษร้ายแรง บันทึกของชาวโรมันระบุปี ค.ศ. 22 เกี่ยวกับทะเลทรายแห่งอาระเบียระบุถึงงูพิษเกล็ดเลื่อยโดยบันทึกว่า "ยังมีงูที่มีสีแดงเข้ม ยาวช่วงหนึ่งเท่ากับจากพื้นขึ้นมาถึงเอวของมนุษย์ ผู้ถูกมันกัดจะไม่สามารถรักษาได้" สัตว์อื่น ๆ ที่มีการสันนิษฐานว่าเป็นตัวตนของงูแมวเซา ได้แก่ งูพิษมีเขาทะเลทราย (และสายพันธุ์ใกล้เคียง), งูดำทะเลทรายหรืองูทะเลทรายดำ และ dracunculus medinensis ที่เป็นหนอนตัวกลม
อิสยาห์ 3

อิสยาห์ 3  เป็นบทที่ 3 ของหนังสืออิสยาห์ในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสืออิสยาห์ประกอบด้วยเนื้อหาคำเผยพระวจนะซึ่งถือกันว่าเป็นผลงานของผู้เผยพระวจนะอิสยาห์ และเป็นหนังสือเล่มหนึ่งในหมวดหนังสือผู้เผยพระวจนะ บทที่ 3 ของหนังสืออิสยาห์อธิบายว่าผู้นำที่ทุจริตนำการล่มสลายของสภาพสังคมของเยรูซาเล็มมาได้อย่างไร และมีคำเผยพระวจนะของอิสยาห์ที่ว่า "เพราะบาปของประชาชน พระเจ้าจะทรงนำผู้มีปัญญาออกไป และมอบเจ้านายที่โง่เขลาให้พวกเขา"
ต้นฉบับ.
บทนี้เดิมเขียนด้วยภาษาฮีบรู บทแบ่งออกเป็น 26 วรรค 
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008)
ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี (ศตวรรษที่ 3 ก่อนคริสตกาลหรือหลังจากนั้น) ได้แก่:
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) ฉบับซีนาย (Codex Sinaiticus; S; BHK: <math> \mathfrak{G}</math>S; ศตวรรษที่ 4) ฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5) และฉบับมาร์ชาล (Codex Marchalianus; Q; <math> \mathfrak{G}</math>Q; ศตวรรษที่ 6)
อิสยาห์ 4

อิสยาห์ 4  เป็นบทที่ 4 ของหนังสืออิสยาห์ในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสืออิสยาห์ประกอบด้วยเนื้อหาคำเผยพระวจนะซึ่งถือกันว่าเป็นผลงานของผู้เผยพระวจนะอิสยาห์ และเป็นหนังสือเล่มหนึ่งในหมวดหนังสือผู้เผยพระวจนะ
ต้นฉบับ.
บทนี้เดิมเขียนด้วยภาษาฮีบรู บทนี้เป็นบทที่สั้นที่สุดในหนังสืออิสยาห์ โดยมีเพียง 6 วรรค อัลเบิร์ต บานส์ (Albert Barnes) นักเทววิทยาชาวอเมริกาแย้งว่า "ไม่มีเหตุผลว่าทำไม 6 วรรคนี้จึงต้องทำเป็นบทแยกต่างหาก" จากอิสยาห์ 3
ฉบับพระเจ้าเจมส์ใหม่เรียกวรรค 2-6 ว่า "การฟื้นฟูศิโยน" (The Renewal of Zion)
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008)
ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี (ศตวรรษที่ 3 ก่อนคริสตกาลหรือหลังจากนั้น) ได้แก่:
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) ฉบับซีนาย (Codex Sinaiticus; S; BHK: <math> \mathfrak{G}</math>S; ศตวรรษที่ 4) ฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5) และฉบับมาร์ชาล (Codex Marchalianus; Q; <math> \mathfrak{G}</math>Q; ศตวรรษที่ 6)
อนาคตของเยรูซาเล็ม (3:25–4:1).
ส่วนนี้ซึ่งเริ่มต้นตั้งแต่ 3:25 กล่าวถึงว่าเมืองจะสูญสิ้นไปอย่างไร
 "ในวันนั้นหญิงเจ็ดคนจะยึดชายคนหนึ่งไว้ กล่าวว่า"
 "เราจะกินอาหารของเราเองและสวมเครื่องนุ่งห่มของเราเอง"
 "ขอเพียงให้คนเรียกเราตามชื่อของท่าน"
 "ขอโปรดเอาความอดสูของเราไปเสีย"
วรรค 1.
ฉบับพระเจ้าเจมส์ใหม่ถือว่าวรรค 1 เป็นเนื้อความต่อเนื่องจากบทที่ 3 ฌ็อง กาลแว็ง นักเทววิทยาสายปฏิรูปแย้งว่า "วรรคนี้ไม่ควรแยกออกมาจากบทก่อนหน้านี้อย่างแน่นอน" ในขณะที่ในอิสยาห์ 3:6 "ผู้ชาย" "บังคับ" ("tapas"; #เปลี่ยนทาง "ยึดตัว") พี่น้อง (ผู้ชาย) ให้เป็นผู้ปกครอง ในวรรคนี้ "ผู้หญิง" "ยึด" ("chazaq") ผู้ชายเพื่อให้ได้สามี การที่ผู้หญิงจัดหาอาหารและเครื่องแต่งกายให้ตนเองเป็นการกลับตรงกันข้ามกับระเบียบการแต่งงานในอพยพ 21:10 
 "ในวันนั้นกิ่งของพระยาห์เวห์จะงดงามและรุ่งโรจน์"
 "และผลิตผลของแผ่นดินจะเป็นความภูมิใจและเป็นเกียรติ"
 "ของผู้รอดตายในอิสราเอล"
การฟื้นฟูศิโยน (4:2–6).
วรรค 2.
ความในเซปทัวจินต์มีความแตกต่างออกไป:
"ในวันนั้น พระเจ้าจะทรงฉายด้วยพระสิริเหนือแผ่นดินโลก เพื่อจะทรงยกชูและประทานเกียรติแก่ผู้รอดตายในอิสราเอล"
จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดปัตตานี พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดปัตตานีทั้งจังหวัด
อิสยาห์ 5

อิสยาห์ 5  เป็นบทที่ 5 ของหนังสืออิสยาห์ในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสืออิสยาห์ประกอบด้วยเนื้อหาคำเผยพระวจนะซึ่งถือกันว่าเป็นผลงานของผู้เผยพระวจนะอิสยาห์ และเป็นหนังสือเล่มหนึ่งในหมวดหนังสือผู้เผยพระวจนะ
ต้นฉบับ.
บทนี้เดิมเขียนด้วยภาษาฮีบรู บทแบ่งออกเป็น 30 วรรค 
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) 
ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี (ศตวรรษที่ 3 ก่อนคริสตกาลหรือหลังจากนั้น) ได้แก่:
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) ฉบับซีนาย (Codex Sinaiticus; S; BHK: <math> \mathfrak{G}</math>S; ศตวรรษที่ 4) ฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5) และฉบับมาร์ชาล (Codex Marchalianus; Q; <math> \mathfrak{G}</math>Q; ศตวรรษที่ 6)
เยโนอัม

เยโนอัม หรือ ยาโนอัม  เป็นสถานที่ในคะนาอันโบราณหรือซีเรียที่รู้จักจากข้อมูลราชวงศ์อียิปต์โบราณในสมัยทุตโมสที่ 3 ถึงแรเมซีสที่ 3 ข้อมูลหนึ่งคือจารึกของเซติที่ 1 ที่พบในเบตชิอัน และอีกอันหนึ่งคือจารึกเมร์เนปทาห์
ที่ตั้งของเยโนอัมยังคงเป็นการคาดการณ์ สถานที่ที่มีการเสนอแนะ ได้แก่:
สถานที่นี้มีความสัมพันธ์กันอย่างไม่แน่นอนกับยาโนอาห์  ตามพระคัมภีร์